Diari Oficial de la Generalitat Valenciana


Sumari del DOGV 9197, del 19-10-2021 (2021/9773)

Informació pública de l'aprovació de l'informe ambiental territorial estratègic de la modificació puntual número 19 de les normes subsidiàries.
-----------------------------------------------------------------------------------------------------------------------------------------------

### Dades del document

Número de DOGV
:   9197

Data del DOGV
:   19-10-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/9773


Data del document
:   23-09-2021

Organisme emissor
:   Ajuntament d'Agost

Tipus de document
:   Anunci

Descriptors 

:   * Agost
    * pla d'urbanisme
    * administració local

Informació pública de l'aprovació de l'informe ambiental territorial estratègic de la modificació puntual número 19 de les normes subsidiàries. [2021/9773]  
De conformitat amb l'article 53.7 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, a través del present anunci es fa públic que mitjançant Resolució d'Alcaldia número 876/2021, de data 22 de setembre de 2021, es va emetre informe ambiental i territorial estratègic en el procediment simplificat d'avaluació ambiental i territorial estratègica de la modificació puntual núm. 19 de les normes subsidiàries d'Agost, que a continuació reproduïm:  
  
«Per part d'aquest ajuntament es planteja la conveniència de promoure la modificació puntual del Pla d'ordenació urbana detallada següent:  
  
Tipus d'instrument: Pla d'ordenació urbana detallada  
Núm. de modificació Núm. 19  
Àmbit: Modificació puntual detallada de la regulació  
de cossos tancats i miradors en zona  
d'eixample  
Objecte: La modificació que es proposa tracta de proporcionar major llibertat al projectista respecte a la configuració de les façanes dels edificis d'ús residencial en zona d'eixample, eliminant la limitació del 50 % dels cossos volats de caràcter tancat. Aquesta modificació afecta únicament a aspectes morfològics i ornamentals dels edificis.  
  
  
Vistos els antecedents existents en l'expedient així com l'esborrany de la modificació puntual núm. 19 de les normes subsidiàries d'Agost redactada per l'arquitecte municipal, de data 13 de maig de 2021.  
  
Vist l'informe d'avaluació ambiental i territorial estratègica, de la referida modificació redactada per l'àrea d'Arquitectura de la Diputació Provincial d'Alacant que ha tingut entrada el dia 25 de maig de 2021 i número de registre 1167, que a continuació es transcriu:  
  
«En relació amb la sol·licitud presentada per l'Ajuntament d'Agost en la qual sol·licita que s'emeta proposta d'informe d'avaluació ambiental i territorial estratègica pel procediment simplificat de la modificació puntual núm. 19 de les normes subsidiàries d'Agost, cal realitzar el següent informe:  
  
1. Objecte de l'actuació  
El planejament vigent del municipi són les normes subsidiàries de planejament d'Agost que es van aprovar definitivament per la Comissió Territorial d'Urbanisme amb data 12 de novembre de 1995; publicades íntegrament les ordenances i normes subsidiàries en el BOP d'Alacant, amb data 27 de gener de 1996 (BOP 22).  
La modificació puntual proposta de les normes subsidiàries de planejament d'Agost té per objecte eliminar la limitació del 50,00 % de la longitud de la façana en els cossos volats de caràcter tancat en la Zona d'Eixample del municipi.  
És per a això que l'Ajuntament d'Agost ha d'escometre una modificació puntual del planejament vigent, normes subsidiàries.  
  
2. Consideracions urbanístiques  
Com s'ha indicat en el punt anterior l'instrument de planejament vigent en el terme municipal d'Agost són les normes subsidiàries de planejament de l'any 1995.  
La modificació proposada pretén modificar en el capítol 2n, Sòl urbà, del títol IV, Condicions particulars de l'edificació i usos del sòl de les normes subsidiàries, l'article 38 corresponent a la Zona d'Eixample (Clau EN), punt 3, Condicions de volum, apartat D.  
  
Redacció vigent:  
Article 38.3  
D. Els elements sortints són els autoritzats en l'article 25 de les condicions generals de l'edificació, a excepció dels cossos volats tancats, que queden prohibits en carrers d'ample inferior a 8,00 m.  
  
Redacció modificada:  
Article 38.3  
D. Els elements sortints són els autoritzats en l'article 25 de les condicions generals de l'edificació, a excepció de les següents determinacions respecte als cossos volats tancats:  
- la longitud dels cossos tancats i miradors podran aconseguir el 100,00 % de la longitud del vol.  
- queden prohibits en carrers d'ample inferior a 8,00 m.  
Segons indica l'article 19.3 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (d'ara en avant LOTUP):  
L'ordenació detallada desenvolupa i concreta l'ordenació estructural i regula l'ús detallat del sòl i l'edificació. La integren les determinacions així qualificades per aquesta Llei i aquelles altres que no tinguen específicament assignat un caràcter general.  
La modificació proposada afecta únicament a aspectes morfològics i ornamentals dels edificis, de manera que es considera ordenació detallada, segons s'indica en l'esborrany de la modificació presentat.  
  
Per tant, les determinacions urbanístiques que incideixen en la modificació puntual núm. 19 de les normes subsidiàries d'Agost, no afecten l'ordenació estructural, ja que són exclusivament d'ordenació detallada, segons l'especificat en l'art. 35.1.c de la LOTUP.  
  
  
3. Consideracions ambientals  
La modificació puntual núm. 19 de les normes subsidiàries de planejament d'Agost, com ja s'ha indicat, té per objecte eliminar la limitació del 50,00 % de la longitud de la façana en els cossos volats de caràcter tancat en la Zona d'Eixample del municipi, per la qual cosa, no incideix en el risc d'inundació.  
Respecte al paisatge, de conformitat amb l'article 6 de la LOTUP, aquest ha d'integrar-se en la planificació territorial i urbanística, a escales regional, supramunicipal i local, mitjançant la incorporació en els seus plans i projectes condicionants, criteris o instruments de paisatge, en funció de l'abast de les seues determinacions i del paisatge afectat.  
Analitzada la documentació presentada, es considera que la modificació proposada no tindrà efectes significatius en el paisatge urbà d'Agost respecte als que generaria el desenvolupament del planejament vigent. Per això, considerant que es mantenen la resta de paràmetres i condicions vigents i no s'alterarà de manera significativa ni el caràcter ni la percepció del citat paisatge, no es considera necessària l'elaboració d'un instrument de paisatge per a la modificació proposada.  
  
Tenint en compte la naturalesa de la modificació puntual núm. 19 de les normes subsidiàries d'Agost, la qual afecta paràmetres propis de l'ordenació detallada, i que afecta únicament la Zona d'Eixample (Clau EN) del sòl urbà, segons el parer de qui subscriu, s'entén que de la referida modificació no es derivaran efectes significatius sobre el medi ambient.  
El que s'informa els efectes oportuns.»  
  
Vist que en l'expedient consta que ha sigut remés el document inicial estratègic i l'esborrany de la modificació núm. 19 a les administracions públiques afectades amb la finalitat de realitzar les consultes que estableix l'article 51 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana i transcorregut el termini no hi ha hagut cap pronunciament sobre aquest tema.  
L'òrgan competent (òrgan ambiental i territorial) a l'Ajuntament d'Agost per a emetre l'informe ambiental i territorial estratègic a què es refereix l'article 51.2.b de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), és l'alcalde president, conforme l'article 21 de la Llei 7/1985, de 2 d'abril, reguladora de les bases de règim local.  
  
I en l'exercici de les facultats que la llei m'atribueix, resolc:  
  
Primer  
Emetre informe ambiental i territorial estratègic en el procediment simplificat d'avaluació ambiental i territorial estratègica de la modificació puntual núm. 19 de les normes subsidiares d'Agost, la conclusió de les quals és que no té efectes significatius sobre el medi ambient, conforme als criteris establits en l'annex VIII de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, corresponent continuar la tramitació conforme al capítol III del títol III del llibre I de la LOTUP, o a la legislació sectorial corresponent.  
  
Segon  
De conformitat amb el que es preveu en l'article 51.7 de la LOTUP, contra la present resolució, per no ser un acte definitiu en via administrativa, no s'hi pot interposar cap recurs, sense perjudici dels que, si escau, procedisquen en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que procedisquen en via administrativa contra l'acte, en el seu cas, d'aprovació del pla o programa; la qual cosa no és inconvenient perquè puguen utilitzar els mitjans de defensa que en el seu dret estimen pertinents.  
  
Tercer  
De conformitat amb el que es preveu en l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació.  
  
Quart  
Notificar aquesta resolució als interessats que apareguen en l'expedient ambiental d'aquesta actuació.  
  
Cinqué  
De conformitat amb el que es preveu en l'article 51.7 de la LOTUP, publicar aquesta resolució el Diari Oficial de la Generalitat Valenciana.  
  
Agost, 23 de setembre de 2021.- L'alcalde: Juan José Castelló Molina.